Source: https://www.zakonypreludi.sk/zz/2001-10
Timestamp: 2020-08-05 19:50:57+00:00
Document Index: 16654616

Matched Legal Cases: ['čl. 2', 'čl. 2', 'čl. 4', 'čl. 5', 'súd ', 'čl. 2', 'čl. 4', 'čl. 5', 'čl. 2', 'čl. 13', 'čl. 35', 'čl. 68', '§ 4', '§ 6', 'čl. 2', 'čl. 4', 'čl. 5', 'čl. 2', 'čl. 13', 'čl. 35', 'čl. 68', '§ 4', '§ 6', 'čl. 2', 'čl. 4', 'čl. 5']

10/2001 Z. z. Nález ústavného súdu Slovenskej republiky z 19. decembra 2000 vo veci vyslovenia nesúladu čl. 2, čl.... | Aktuálne znenie
10/2001 Z. z.
Nález č. 10/2001 Z. z.Nález ústavného súdu Slovenskej republiky z 19. decembra 2000 vo veci vyslovenia nesúladu čl. 2, čl. 4 a čl. 5 všeobecne záväzného nariadenia mesta Topoľčany č. 5/1995 zo 4. mája 1995 o usmerňovaní zámerov podnikateľských činností v prevádzkarňach a o usmerňovaní začatia podnikateľských činností právnických a fyzických osôb v prevádzkarňach v Topoľčanoch s ústavou Slovenskej republiky a so zákonom Slovenskej národnej rady č. 369/1990 Zb. o obecnom zriadení v znení neskorších predpisov
Čiastka 5/2001
Platnosť od 17.01.2001
Účinnosť od 17.01.2001
Aktuálne znenie 17.01.2001
z 19. decembra 2000
Ústavný súd Slovenskej republiky v senáte zloženom z predsedu Štefana Ogurčáka a zo sudcov Lajosa Mészárosa a Daniela Švábyho na verejnom zasadnutí prerokoval návrh generálneho prokurátora Slovenskej republiky na začatie konania o súlade čl. 2, čl. 4 a čl. 5 všeobecne záväzného nariadenia mesta Topoľčany č. 5/1995 zo 4. mája 1995 o usmerňovaní zámerov podnikateľských činností v prevádzkarňach a o usmerňovaní začatia podnikateľských činností právnických a fyzických osôb v prevádzkarňach v Topoľčanoch s čl. 2 ods. 3, čl. 13 ods. 1 a 2, čl. 35 ods. 1 a 2 a čl. 68 Ústavy Slovenskej republiky a s ustanoveniami § 4 ods. 1 a 3 písm. d) a § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov a takto
Ustanovenia čl. 2, čl. 4 a čl. 5 všeobecne záväzného nariadenia mesta Topoľčany č. 5/1995 zo 4. mája 1995 o usmerňovaní zámerov podnikateľských činností v prevádzkarňach a o usmerňovaní začatia podnikateľských činností právnických a fyzických osôb v prevádzkarňach v Topoľčanoch nie sú v súlade s čl. 2 ods. 3, čl. 13 ods. 1 a 2, čl. 35 ods. 1 a 2 a čl. 68 Ústavy Slovenskej republiky a s ustanoveniami § 4 ods. 1 a 3 písm. d) a § 6 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov.
Dňom vyhlásenia tohto nálezu v Zbierke zákonov Slovenskej republiky strácajú ustanovenia čl. 2, čl. 4 a čl. 5 všeobecne záväzného nariadenia mesta Topoľčany č. 5/1995 zo 4. mája 1995 o usmerňovaní zámerov podnikateľských činností v prevádzkarňach a o usmerňovaní začatia podnikateľských činností právnických a fyzických osôb v prevádzkarňach v Topoľčanoch účinnosť. Ak mestské zastupiteľstvo mesta Topoľčany neuvedie tieto ustanovenia všeobecne záväzného nariadenia č. 5/1995 do súladu s Ústavou Slovenskej republiky a s príslušnými ustanoveniami zákona, strácajú po šiestich mesiacoch od vyhlásenia tohto nálezu v Zbierke zákonov Slovenskej republiky platnosť.